કુરિતિબા(બ્રાઝીલ), 27 જૂન: ફુટબોલ વર્લ્ડ કપમાં શુક્રવારે પહેલા રાઉન્ડના અંતિમ મુકાબલા રમાયા. ઇસ્લામ સ્લિમાનીના હેડર દ્વારા કરવામાં આવેલ ગોલના દમ પર ગ્રુપ એચના એક મેચમાં રશિયાની સાથે 1-1 થી મેચ ડ્રો કરીને અલ્જીરિયા પહેલી વાર અંતિમ 16માં સ્થાન બનાવી શક્યું છે. અલ્જીરિયાની ટીમ ગ્રુપ એચમાં બેલ્જિયમ બાદ ચાર અંકની સાથે બીજા સ્થાન પર રહી. બેલ્જિયમના 9 અંક રહ્યા. અલ્જીરિયા હવે પ્રી ક્વાર્ટર ફાઇનલમાં જર્મનીની વિરુધ્ધ ખેલશે.